กสิกรอัดฉีดเอสเอ็มอีเดือนเดียวทะลุหมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ธนาคารกสิกรไทยเชื่อกลุ่มรับเหมาก่อสร้างสินค้าเกษตรไปได้สวย แต่ท่องเที่ยวยังน่าห่วง
นายปกรณ์ พรรธนะแพทย์ รองกรรมการผู้จัดการ ธนาคารกสิกรไทย เปิดเผยว่า ธนาคารได้อนุมัติสินเชื่อให้ผู้ประกอบการขนาดกลางและขนาดย่อม (เอสเอ็มอี) ในเดือนม.ค. 1.1 หมื่นล้านบาท ปรับตัวดีขึ้นจากช่วงเดียวกันปีก่อนซึ่งอนุมัติสินเชื่อเพียง 6,000 ล้านบาท จากความต้องการสินเชื่อมีสัญญาณดีขึ้น
นายปกรณ์ กล่าวว่า กลุ่มผู้ประกอบการที่เริ่มฟื้นตัวจากเศรษฐกิจ ได้แก่ กลุ่มรับเหมาก่อสร้าง สินค้าเกษตรที่มีราคาดีขึ้น ชิ้นส่วนยานยนต์ ชิ้นส่วนอิเล็กทรอนิกส์ และอุตสาห กรรมที่เกี่ยวกับการส่งออก 
อย่างไรก็ดี กลุ่มผู้ประกอบการเอสเอ็มอีในภาคการท่องเที่ยวยังไม่ฟื้น เนื่องจากเป็นอุตสาหกรรมที่ได้รับผลกระทบจากการเมือง ซึ่งต้องติดตามสถานการณ์ต่อไป
“ปีก่อนกลุ่มผู้ประกอบการในธุรกิจท่องเที่ยวธนาคารจะเข้าหาก่อน เพื่อสอบถามว่าต้องการให้ช่วยเหลือในด้านใดบ้าง ซึ่งส่วนใหญ่ก็ได้ยืดเวลาในการชำระหนี้ออกไปเพื่อช่วยเหลือสภาพคล่อง แต่ปีนี้หากเห็นว่าไม่ดีอีก ธนาคารก็พร้อมที่จะช่วยเหลือเหมือนเดิม เพราะเป็นอุตสาหกรรมที่เกี่ยวพันกับสถานการณ์การเมืองเป็นหลัก”นายปกรณ์ กล่าว
นายปกรณ์ กล่าวว่า ปีนี้ธนาคารตั้งเป้าขยายสินเชื่อเอสเอ็มอี 810% หรือคิดเป็นเม็ดเงินที่เพิ่มขึ้น 2 หมื่นล้านบาท จากปีก่อนขยายสินเชื่อ 7% จากสินเชื่อคงค้างอยู่ที่ 3.7 แสนล้านบาท